Tullist «Baba Saɛ» «Ssekcameɣ ixef-iw, ih ! Ulama s ubeccic ɣef tenṭelt n Winnat Ameqqran, yenna-yas yettaḍṣa. Yella waɣben di tmurt niḍen, ur ssekcameɣ ara tasennant-iw. Ayen ad greɣ iman-iw ma yella tamurt-iw attan yakan deg waluḍ? Ur ḥareɣ ara nekk deg Falasṭin, neɣ Saḥṛa umalu, neɣ ur ẓṛiɣ anta tamurt ! Ur keččmeɣ ara deg zzux ur nemɛin i wakken ad iliɣ akked wiyeḍ ma yella tawacult-iw, atmaten-iw teččaten tafgurt.». Sb 55 « Ṭḍeɣ tameslayt-iw akked ayefki seg yidmaren n yemma. S umeslay, awal iyi-tesselmed acu i d tudert, dacu i d taqbaylit, dacu i d azalen n teqbaylit! Nettat daɣen telmed ɣur yemma-s. Ma yella tutlayt-iw ass-a mazal-itt tella, mebla asurdu (ccek), taɣẓent! ». Sb 56 « Lemmer ad neẓẓal melba awalen? S yiḥulfuyen kan! Tikkwal iḥulfuyen ur nezmir ad ten-id-nini s yimeslayen. Imeslayen ur ssawaḍen aḥulfu, neɣ ur gzzen iḥulfuyen-nneɣ! Ihi ayen ad nerr tilisa i wassaɣ i nesɛa akked yillu ɣer tutlayt, neɣ ɣer yimeslayen neɣ ɣer yiwen wasker? Mebla ma nekna, neɣ nessared, neɣ nenna deg tutlayt-a neɣ tayeḍ, awal-a neɣ wayeḍ ! ». Sb 57